text: Både brød i brand i Højer
  11 november 2014 kl. 08.31
  Et uheld under arbejdet med at reparere en båd i et arbejdstelt på havnen i Højer var mandag aften årsag til en brand, hvor en båd blev kraftigt ødelagt og to andre også fik brandskader.
  
  Det oplyser vagtchefen hos Syd- og Sønderjyllands Politi til TV SYD.
  Der er sket skader for omkring en kvart million kroner, anslås det løseligt.
  Branden opstod, da varmen fra en halogenlampe antændte noget brandbart ved bådens motor. Ilden blev hurtigt så voldsom, at brandværnet måtte tilkaldes for at slukke ilden og begrænse skaderne på de øvrige både i arbejdsteltet.
  Se video fra brandstedet - varighed 42 sekunder:
  